Document ID: 32001D0898

Odločba Komisije
z dne 12. decembra 2001
o postopkih za skupnostne primerjalne poskuse in testiranje razmnoževalnega materiala okrasnih rastlin v skladu z Direktivo Sveta 98/56/ES
(notificirano pod dokumentarno številko K(2001) 4224)
(2001/898/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 98/56/ES o trženju razmnoževalnega materiala okrasnih rastlin [1], in zlasti člena 14(4) Direktive,
ob upoštevanju naslednjega:
(1) Navedena direktiva predvideva postopke, ki so potrebni za opravljanje skupnostnih primerjalnih poskusov in testiranja razmnoževalnega in sadilnega materiala.
(2) Vsaj za nekatere izbrane rastline bi bilo treba zagotoviti primerno zastopanost vzorcev, vključenih v poskuse in testiranje.
(3) Države članice bi morale sodelovati v primerjalnih poskusih in testiranju Skupnosti, če je na njihovih ozemljih ustaljeno razmnoževanje ali trženje semena zgoraj opredeljenih rastlin, da se zagotovi pridobitev pravilnih ugotovitev na tej podlagi.
(4) Komisija je odgovorna za pripravo potrebnih postopkov za opravljanje skupnostnih primerjalnih poskusov in testiranja.
(5) Tehnični postopki za opravljanje poskusov in testiranja so bile pripravljeni v Stalnem odboru za razmnoževalni material okrasnih rastlin.
(6) Primerjalne poskuse in testiranje Skupnosti je treba opravljati od leta 2002 do 2004 na razmnoževalnem materialu, pridelanem v letu 2001, določiti pa bi bilo treba tudi podrobnosti teh poskusov in testiranja.
(7) Za primerjalne poskuse in testiranje Skupnosti, ki trajajo dlje kot eno leto, mora Komisija po prvem letu, če so na voljo potrebna odobrena sredstva, odobriti delno izvajanje poskusov in testiranja brez napotitve na Stalni odbor za razmnoževalni material okrasnih rastlin.
(8) Stalni odbor za razmnoževalni material okrasnih rastlin ni podal mnenja v roku, ki ga je določil njegov predsednik -
SPREJELA NASLEDNJO ODLOČBO:
Člen 1
1. Primerjalne poskuse in testiranje Skupnosti se opravlja od leta 2002 do 2004 na razmnoževalnem materialu rastlin, naštetih v Prilogi.
2. Najvišji znesek stroškov za poskuse in testiranje v letu 2002 je določen v Prilogi.
3. V primerjalnih poskusih in testiranju Skupnosti sodelujejo vse države članice, če je na njihovem ozemlju ustaljeno razmnoževanje ali trženje semena in razmnoževalnega materiala rastlin, naštetih v Prilogi.
4. Podrobnosti poskusov in testiranja so določene v Prilogi.
Člen 2
Komisija lahko sklene, da se v Prilogi določeni poskusi in testiranje nadaljujejo v letih 2003 in 2004. Najvišji stroški poskusa ali testiranja, ki se nadaljuje na tej podlagi, ne smejo preseči zneska, določenega v Prilogi.
Člen 3
Ta odločba je naslovljena na države članice.
V Bruslju, 12. decembra 2001

Labels: 20
16
6